Diari Oficial de la Generalitat Valenciana


Sumari del DOGV 827, del 18-05-1988 (1988/811145)

ORDRE de 27 d'abril de 1988, de la Conselleria de Treball i Seguretat Social, per la qual es convoquen subvencions per a entitats sense finalitat lucrativa per a activitats realitzades durant 1988 que estiguen directament relacionades amb el foment i la promoció de l'ocupació en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/27/(1)/dof/vci/html**

### Dades del document

Número de DOGV
:   827

Data del DOGV
:   18-05-1988

Secció del DOGV
:   DISPOSICIONS GENERALS

Número del document
:   1988/811145


Data del document
:   27-04-1988

Organisme emissor
:   Conselleria de Treball i Seguretat Social

Tipus de document
:   Ordre

Ordre de 27 d'abril de 1988, de la Conselleria de Treball i Seguretat Social, per la qual es convoquen subvencions per a entitats sense finalitat lucrativa per a activitats realitzades durant 1988 que estiguen directament relacionades amb el foment i la promoció de l'ocupació en l'àmbit de la Comunitat Valenciana.  
Les competències de la Generalitat Valenciana en matèria de foment de l?ocupació estan assignades a la Conselleria de Treball i Seguretat Social, la qual disposa en l?estructura orgànica els òrgans d'execució de plans i actuacions previstes per la Conselleria en aquesta matèria concreta.  
Tanmateix, la finalitat perseguida per la Generalitat Valenciana no s'esgota exclusivament en la utilització dels mitjans propis de què disposa, sinó que a fi de motivar l'activitat de la mateixa societat, potencia els recursos privats a través de diversos estímuls i en funció d'això ha jutjat oportú de convocar subvencions per a aquelles entitats que sense afrontar un esperit lucratiu en llurs finalitats, contemplen dins de llurs activitats aquelles que puguen suposar un benefici per a la societat en general.  
En virtut d'això, i fent ús de les facultats que em confereix la Llei 5/1983 de 30 de desembre de Govern Valencià i el Decret 36/88 de 21 de març, DOGV de 13 d'abril de 1988 del Consell de la Generalitat Valenciana,  
ORDENE:  
Article primer  
Es convoquen subvencions per a l'any 1988 per un import de sis milions set-centes trenta-sis mil pessetes (6.736.000 PTA) a les quals podran concórrer totes aquelles entitats que no tinguen intenció lucrativa en llurs activitats i que estiguen directament relacionades amb el foment i la promoció de l?ocupació en l?àmbit de la Comunitat Valenciana.  
Article segon  
Les entitats que vulguen concórrer-hi hauran d'aportar els  
documents següents:  
a) Sol·licitud en forma d'instància en la qual s'identifique l?entitat sol·licitant així com l'activitat o activitats a desenvolupar i la quantia de la subvenció sol·licitada.  
b) Documents fefaents que justifiquen la capacitat jurídica i d'obrar, respectivament, de l?entitat sol·licitant i de la persona que comparega en el seu nom.  
c) Programa detallat d'activitats, expressant-ne el cost per partides.  
d) Designació d'Entitat Bancària i número de compte a efecte de l?ingrés de l?import de la subvenció concedida.  
Article tercer  
Les sol·licituds seran dirigides a l?Hble. Sr. Conseller de Treball i Seguretat Social i es presentaran juntament amb la documentació requerida davant la Secretaria General de la Conselleria, la qual examinarà la documentació rebuda, tot realitzant els requeriments que calguen, si fa el cas i formulant les consegüents propostes de resolució.  
Article quart  
La Conselleria de Treball i Seguretat Social dictarà resolució i accedirà en tot o en part, o denegarà les subvencions sol·licitades, les quals seran notificades als interessats.  
Article cinqué  
Concedida en tot o en part la subvenció sol·licitada, s'abonarà el 50% a l?hora de la notificació de la resolució favorable, i el 50% restant es lliurarà una vegada justificat satisfactòriament per l?entitat un import igual o superior al concedit per la Conselleria de Treball i Seguretat Social.  
Article sisé  
Excepcionalment podrà fer-se el pagament pel 100% de la subvenció concedida, si se'n justificava la necessitat en la sol·licitud i fóra autoritzat per l?Hble. Sr. Conseller de Treball i Seguretat Social.  
Article seté  
Les subvencions convocades s'abonaran a càrrec de l'aliació pressupostària 22.64.964.31.7, línia de subvenció 566.538.88.  
DISPOSICIONS FINALS:  
Primera  
S'autoritza la Secretaria General de la Conselleria de Treball i Seguretat Social perquè dicte totes les instruccions que requeresca l'aplicació d'allò disposat en aquesta Ordre.  
Segona  
Aquesta ordre vigirà l?endemà de ser publicada al DOGV, encara que tindrà efecte des de l'1 de gener de 1988.  
València, 27 d'abril de 1988.  
El Conseller de Treball i Seguretat Social,   
MIQUEL DOMENECH PASTOR


Còpia Permalink ELI